**Η ΑΜΕΡΙΚΑΝΙΚΗ ΕΠΑΝΑΣΤΑΣΗ (1775 – 1783)**

Κατά το διάστημα 1607-1732 οι Άγγλοι δημιούργησαν στα ανατολικά παράλια της  Βόρειας Αμερικής 13 αποικίες. Οι άποικοι ήταν κυρίως Άγγλοι, αλλά και Γάλλοι, Γερμανοί και Σουηδοί που αναζητούσαν μια καλύτερη τύχη.  
Η ΠΟΛΙΤΙΚΗ ΟΡΓΑΝΩΣΗ ΤΩΝ ΑΠΟΙΚΙΩΝ  
1) Κυβερνήτης (διορισμένος από την Αγγλία)  
2) Η Συνέλευση των Αποίκων : μπορούσαν να ψηφίζουν μόνο κάποιοι πλούσιοι άποικοι. Ψήφιζε νόμους και ενέκρινε φόρους.  
*Οι άποικοι  δεν εκπροσωπούνταν στο αγγλικό κοινοβούλιο, ενώ οι Άγγλοι έλεγχαν το εξωτερικό εμπόριο των αποικιών.*  
ΑΙΤΙΕΣ ΑΜΕΡΙΚΑΝΙΚΗΣ ΕΠΑΝΑΣΤΑΣΗΣ  
1.    Οι αποικίες αναπτύσσονταν ραγδαία τη στιγμή που η Αγγλία κυριαρχούσε απόλυτα στην οικονομία τους.  
2.    Οι Άγγλοι δεν επέτρεψαν στις αποικίες να εκμεταλλευτούν τις νεοαποκτηθείσες περιοχές του Καναδά και της Φλόριντα.  
Η ΑΦΟΡΜΗ ΤΗΣ ΑΜΕΡΙΚΑΝΙΚΗΣ ΕΠΑΝΑΣΤΑΣΗΣ  
Οι άποικοι αντιδρώντας για τους φόρους έπαψαν να αγοράζουν αγγλικά προϊόντα ► οι Άγγλοι κατήργησαν τους νέους φόρους, εκτός από το φόρο του τσαγιού ► οι άποικοι σταμάτησαν να αγοράζουν αγγλικό τσάι ► η Αγγλία επέβαλε εμπορικούς περιορισμούς στη Βοστόνη ► οι Αμερικάνοι συγκάλεσαν το Κογκρέσο της Φιλαδέλφειας (νομοθετικό όργανο) με διάθεση να υποχωρήσουν ► όμως ο Άγγλος βασιλιάς Γεώργιος Γ’ προτίμησε τον πόλεμο  
*1783 : Η Αγγλία αναγνωρίζει  τις 13 αποικίες ως ανεξάρτητο κράτος με το όνομα Ηνωμένες Πολιτείες της Αμερικής (Η.Π.Α.)*  
ΤΟ ΑΜΕΡΙΚΑΝΙΚΟ ΣΥΝΤΑΓΜΑ του 1787  
1) Ανακηρύσσεται η χώρα ως ένωση πολιτειών :  
•    Η κεντρική κυβέρνηση θα αποφάσιζε για θέματα  α) οικονομίας, β) άμυνας, γ) εξωτερικής πολιτικής  
•    Κάθε πολιτεία μόνη της θα αποφάσιζε για όλα τα υπόλοιπα (παιδεία, δικαιοσύνη κλπ.)  
2) Γίνεται διάκριση των εξουσιών :  
•    Η νομοθετική εξουσία θα ασκείται από το Κογκρέσο (Γερουσία + Βουλή Αντιπροσώπων). Κάθε πολιτεία εκπροσωπείται στη Γερουσία από 2 αντιπροσώπους και στη Βουλή των Αντιπροσώπων από αριθμό βουλευτών ανάλογο με τον πληθυσμό τη.  
•    Η εκτελεστική εξουσία θα ασκείται από τον Πρόεδρο που εκλέγεται κάθε 4 χρόνια με δικαίωμα επανεκλογής μόνο μια φορά. *Ο 1ος πρόεδρος (1789) ήταν ο Ουάσινγκτον.*•    Η δικαστική εξουσία θα είναι ανεξάρτητη και αιρετή.